stanford-oval/wikipedia huggingface dataset:
Maria, skottien kuningatar
Tuotanto

Maria, skottien kuningatar -elokuvalla oli pitkä tuotantohistoria. The Hollywood Reporter -elokuvalehden numero heinäkuulta 1961 kertoi, että käsikirjoittaja James Kennaway ja ohjaaja Alexander McKendrick olivat saaneet Mary, Queen of Scots -nimisen käsikirjoituksen valmiiksi. Tällöin elokuvan kuvaukset oli määrä aloittaa Englannissa vuonna 1962. The Hollywood Reporter uutisoi vuonna 1965, että ohjaaja Anatole de Grunwald oli kiinnostunut elokuvasta, joka kertoisi skotlantilaisesta kuningattaresta. Vuoden 1968 Variety-viihdelehti kertoi, että tuottaja Robert Fryer oli harkinnut elokuvaa Maria Stuartista, jota näyttelisi Maggie Smith. Smithin silloinen aviomies Robert Stephens olisi näytellyt Bothwellin jaarlia, James Hepburnia. Variety uutisoi tammikuussa 1969, että Mia Farrow näyttelisi Maria Stuartia Alexander McKendrickin elokuvassa. Variety kertoi syyskuussa 1970, että tuottaja Hal B. Wallis oli ottanut haltuunsa elokuvaprojektin, jonka käsikirjoittaisi John Hale ja ohjaisi Charles Jarrott. Maria Stuartin roolia tarjottiin Geneviève Bujoldille, joka kuitenkin kieltäytyi siitä. Jane Fondaa ja Sophia Lorenia harkittiin Maria Stuartin rooliin, johon kiinnitettiin lopulta Vanessa Redgrave, joka alun perin oli kiinnitettynä Elisabetin rooliin. Elisabetin rooliin lopulta kiinnitettiin Glenda Jackson, joka oli aiemmin näytellyt Elisabetia kuusiosaisessa minisarjassa Kuningatar Elisabet I (Elizabeth R, 1971).
Maria, skottien kuningatar -elokuvan kuvaukset alkoivat toukokuussa 1971. Elokuva kuvattiin Technicolor-elokuvausmenetelmällä Ison-Britannian Englannissa ja Skotlannissa sekä Ranskassa. Englannissa elokuvaa kuvattiin Northumberlandissa, Surreyssa ja West Sussexissa. Northumberlandissa elokuvan kuvauspaikkoina olivat Alnwickin kylä, Alnwickin linna, Bamburghin kylä, Bamburghin linna, Seahousesin kylä ja Northumberlandin kansallispuisto. Elokuvaa kuvattiin Surreyssa Sheppertonin studioilla ja West Sussexissa Pulboroughin kylän Parham Housessa. Skotlannissa elokuvaa kuvattiin Scottish Bordersissa, jossa elokuvan kuvauspaikkana oli Newcastletonin kylän Hermitagen linna. Ranskassa elokuvaa kuvattiin Chenonceaun linnassa, joka sijaitsee Indre-et-Loiren Chenonceaux’n kunnassa. Elokuvan kuvaukset saatiin päätökseen elokuussa 1971. Redgrave laulaa elokuvan avauskohtauksen ”Vivre et Mourir” -kappaleen.
Julkaisu ja vastaanotto

Maria, skottien kuningatar sai ensi-iltansa Yhdysvaltain Los Angelesissa 22. joulukuuta 1971. New Yorkin ensi-ilta oli 2. helmikuuta 1972. Elokuvan kotimaan ensi-ilta oli Lontoossa 27. maaliskuuta 1972. Suomessa elokuva sai teatteriensi-iltansa 25. elokuuta 1972. Maria, skottien kuningatar oli Suomessa 204. katsotuin elokuva 6 645 hengen katsojamäärällään vuonna 1972. Elokuva sai The New York Timesin elokuvakriitikolta Vincent Canbylta kielteisen vastaanoton. Canby kirjoittaa arvostelussaan, että Maria, skottien kuningatar on rakkaudeton ja intohimoton pukudraama. Elokuvakriitikko Roger Ebert antoi elokuvalle kolme tähteä ja ylisti Redgraven ja Jacksonin roolisuorituksia.
Maria, skottien kuningatar julkaistiin ensi kerran DVD:nä 18. huhtikuuta 2000. Toinen DVD-versio julkaistiin 18. syyskuuta 2007.
Palkinnot ja ehdokkuudet

| Palkinnot ja ehdokkuudet> Palkinto | Palkinnot ja ehdokkuudet> Kategoria | Palkinnot ja ehdokkuudet> Ehdokas / ehdokkaat | Palkinnot ja ehdokkuudet> Tulos |
| --- | --- | --- | --- |
| Oscar-palkinto | Paras naispääosa | Vanessa Redgrave | Ehdokkuus |
| Oscar-palkinto | Paras lavastus | Terence Marsh Robert Cartwright Peter Howitt | Ehdokkuus |
| Oscar-palkinto | Paras puvustus | Margaret Furse | Ehdokkuus |
| Oscar-palkinto | Paras äänitys | Bob Jones John Aldred | Ehdokkuus |
| Oscar-palkinto | Paras musiikki | John Barry | Ehdokkuus |
| Golden Globe | Paras draamaelokuva | Charles Jarrott Hal B. Wallis | Ehdokkuus |
| Golden Globe | Paras naispääosa draamaelokuvassa | Vanessa Redgrave | Ehdokkuus |
| Golden Globe | Paras naispääosa draamaelokuvassa | Glenda Jackson | Ehdokkuus |
| Golden Globe | Paras käsikirjoitus | John Hale | Ehdokkuus |
| Golden Globe | Paras musiikki | John Barry | Ehdokkuus |
| David-erikoispalkinto | Näyttelijäntyö | Vanessa Redgrave | Voitto |
| David-erikoispalkinto | Näyttelijäntyö | Glenda Jackson | Voitto |
| Evening Standard -elokuvapalkinto | Paras naispääosa | Glenda Jackson | Voitto |
Aiheesta muualla

Maria, skottien kuningatar Internet Movie Databasessa (englanniksi)
Maria, skottien kuningatar Elonet.
Maria, skottien kuningatar AllMoviessa. (englanniksi)
Maria, skottien kuningatar TCM Movie Databasessa (englanniksi)
Heavy Metal (piirroselokuva)

| Heavy Metal |
| --- | --- |

Ohjaaja:  Gerald Potterton
Käsikirjoittaja:   Daniel Goldberg  Len Blum 
Perustuu:  Heavy Metal -sarjakuvalehteen
Tuottaja:  Ivan Reitman
Säveltäjä:  Elmer Bernstein
Kuvaaja:  Brian Tufano
Valmistustiedot
Valmistusmaa:  Kanada
Tuotantoyhtiö:  Columbia Pictures Corporation
Levittäjä:   Warner Bros.  Columbia Pictures  Nordisk Film Home Entertainment  Egmont Entertainment  Universal Pictures Finland 
Ensi-ilta:  1981
Kesto:  90 minuuttia
Alkuperäiskieli:  englanti
Aiheesta muualla
IMDb
Elonet
AllMovie
Infobox OKNimi-testi OK: 
Heavy Metal on vuonna 1981 valmistunut Gerald Pottertonin ohjaama kanadalainen piirroselokuva. Se perustuu yhdysvaltalaiseen Heavy Metal -sarjakuvalehteen, joka on versio ranskalaisesta Métal hurlant -lehdestä. Elokuva erosi aikansa muista piirroselokuvista sisältämällä runsaasti seksiä ja väkivaltaa.
Elokuva kertoo salaperäisestä Loc-Nar-nimisestä pallosta, joka kiertää ihmiseltä toiselle ympäri avaruutta. Se kertoo matkoistaan pikkutytölle. Elokuva sekoittaa scifiä, fantasiaa, komediaa, draamaa ja jopa hieman kauhua.
Elokuvaan tehtiin jatko-osa vuonna 2000 nimeltä Heavy Metal 2000.
Matti Autio (s. 1920)

Matti Autio vuonna 1978.
Matti Autio (3. marraskuuta 1920 Sääminki – 8. helmikuuta 1999) oli suomalainen toimittaja, joka työskenteli Helsingin Sanomissa 1946–1954, turkulaisen Uuden Auran päätoimittajana 1954–1956 ja sitten Uuden Suomen poliittisen toimituksen päällikkönä. Vuonna 1964 hän siirtyi hoitamaan lehdistösuhteita Suomen Paperitehtaitten Keskusliittoon.
Autio pääsi ylioppilaaksi Savonlinnan lyseosta 1939, suoritti asepalveluksen ilmavoimissa ja toimi talvisodassa lentoupseerina. Vuosina 1941–1942 hän oli SS-koulutuksessa Saksassa ja palasi taas ilmavoimiin.
Autio loukkaantui liikenneonnettomuudessa vuonna 1970 ja jäi eläkkeelle 1975. Hänen ensimmäinen puolisonsa oli päätoimittaja Toini Aaltonen-Autio. Aution testamentin mukaan perustettu Matti ja Toini Aution rahasto tukee journalistien ammattitaidon kehittämistä ja myöntää etenkin matka-apurahoja Yhdysvaltoihin.
Teoksia

Autio, Matti – Lodenius, Erik: Suomen Paperitehtaiden Yhdistyksen historia 1918–1968. 1968.
Vuosisata paperiteollisuutta I. 1972.
Matti Autio (kenraali)

Matti Jaakko Autio (10. joulukuuta 1934 Kuolajärvi – 6. toukokuuta 2017 Turku) oli suomalainen kenraaliluutnantti, joka toimi pitkään Suomen rajavartiolaitoksen päällikkönä.
Aution vanhemmat olivat majuri Viljo Jaakko Autio ja Vilma Lempi Laitila. Hänen puolisonsa on Lilli Mirjam Pirilä. Autio tuli ylioppilaaksi 1954 ja valmistui Kadettikoulusta 1957 ja Sotakorkeakoulusta 1969. Hän toimi ensin nuorempana upseerina Lapin rajavartiostossa  1957–1958, Rajakoulun opetusupseerina 1958–1959, Kaakkois-Suomen rajavartioston vartioupseerina 1959–1962, sitten Lapin rajavartiostossa komppanian- ja toimistopäällikkönä 1962–1971. Rajavartiolaitoksen esikunnan toimistoesiupseeri hän oli 1971–1975. Kaakkois-Suomen rajavartioston apulaiskomentajana Autio toimi 1975–1978 ja komentajana 1978–1982. Rajavartiolaitoksen esikunnassa rajaosaston päällikkö 1983–1989. Suomen Rajavartiolaitoksen päällikkö Autio oli 1. helmikuuta 1989 – 31. joulukuuta 1997. Autio ylennettiin vänrikiksi 1955, luutnantiksi 1958, yliluutnantiksi 1961, kapteeniksi 1964, majuriksi 1969, everstiluutnantiksi 1975, everstiksi 1979, kenraalimajuriksi 1988 ja kenraaliluutnantiksi 1989.
Autio toimi sekä Suomen Hiihtoliiton että Kansainvälisen Hiihtoliiton hallituksen jäsenenä, ensin mainitun hallituksen puheenjohtaja hän oli 1986–1989.
Aiheesta muualla

Matti Aution muistokirjoitus Helsingin Sanomissa
Matti Autio Estofilia.  2018. Tallinna:  Suomen suurlähetystö. Viitattu 4.5.2018. (viroksi) (suomeksi)
Hanna Wiss

Hanna Katrina Wiss (s. 30. huhtikuuta 1991 Maarianhamina) on suomalainen pikajuoksija ja pituushyppääjä. Hän edustaa MIFK:ta. Aikuisten SM-kilpailuista Wiss on saavuttanut ulkoradoilta 200 metrin juoksun pronssia Kalevan kisoista 2010 ajalla 24,60 ja pituushypyssä hopeaa 2014 silloisella ennätyksellään 618. Sisäratojen SM-kilpailuissa hän on saavuttanut hopeaa vuonna 2010 200 metrillä. Hänellä on lukuisia maaotteluedustuksia niin junioreissa kun aikuistenkin maaottelusta.
Henkilökohtaiset ennätykset

100 metrin juoksu: 11,78 (2017)
200 metrin juoksu: 24,15 (2017)
Pituushyppy: 627 (2014)
Lähde: Tilastopaja
Meir Amit

Meir Amit
Meir Amit (hepr. ‏מאיר עמית‎; 17. maaliskuuta 1921 – 17. heinäkuuta 2009) oli israelilainen kenraalimajuri ja poliitikko, joka toimi Mossadin johtajana vuosina 1963–1968.
Amit syntyi Tiberiasissa nimellä Meir Slutzki. Nuorena hän muutti Alonimin kibbutziin ja liittyi Haganahiin. Hän taisteli Israelin itsenäisyyssodassa, jäi armeijan palvelukseen ja yleni kenraalimajuriksi. Hän myös opiskeli Yhdysvalloissa Columbia Business Schoolissa. Vuosina 1962–1963 hän johti Amania ja vuosina 1963–1968 Mossadia.
Poliittisella urallaan Amit edusti lyhytikäiseksi jäänyttä Dash-puoluetta ennen siirtymistään Shinui-puolueeseen. Hän istui knessetissä ja toimi vuosina 1977–1978 Israelin liikenne- ja viestintäministerinä. Hän sai vuonna 2003 Israel-palkinnon. Hän väitti maailman olevan joutumassa kolmanteen maailmansotaan islamin ja länsimaiden välillä. Hän kannatti Mahmoud Ahmadinejadin surmaamista.
Amit kuoli 88-vuotiaana pitkään sairastettuaan.
Harri Haapaniemi (jääkiekkoilija)

| Harri Haapaniemi (jääkiekkoilija)> Henkilötiedot |
| --- | --- |
Syntynyt: 2. kesäkuuta 1960 (ikä 64) Kouvola, Suomi
Kansalaisuus:   Suomi
Jääkiekkoilija
Pelipaikka:  keskushyökkääjä
Maila:  vasen
Pituus:  176 cm
Paino:  77 kg
Pelaajaura
Pääsarjaura:  1976–1989
Seurat:  KooKoo Kiekkoreipas
  [ Muokkaa Wikidatassa ]
Maajoukkueura

| Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Hopeaa | Helsinki 1980 | jääkiekko |  |
Harri Haapaniemi (s. 2. kesäkuuta 1960 Kouvola) on suomalainen uransa jo päättänyt jääkiekkoilija. Hänen kasvattajaseuransa on KooKoo, jota hän edusti vuodet 1976-1978 I-divisioonassa ja vuodet 1982-1989 I-divisioonassa ja SM-liigassa. Vuodet 1980-1982 Haapaniemi edusti tuolloin SM-liigassa pelannutta Kiekkoreipasta. Hän pelasi vuodesta 1976 vuoteen 1989 kestäneen uransa aikana 184 peliä SM-liigassa tehden tehot 49+53=102.
Haapaniemi kuului Suomen joukkueeseen alle 20-vuotiaiden MM-kisoissa vuonna 1980. Hän pelasi noissa kisoissa viisi ottelua tehopisteittä.
Heavy Metal (kirja)

| Heavy metal>  Raskaan musiikin pioneerit, jättiläiset ja kapinalliset..The Encyclopedia of Heavy Metal |
| --- | --- |

Alkuperäisteos
Kirjailija:  Daniel Bukszpan
Kieli:  Englanti
Kustantaja:  Sterling Publishing Co
Julkaistu:  2003
Suomennos
Suomentaja:  Lotta Heikkeri, Miki Peltola
Kustantaja:  Nemo
ISBN:  ISBN 978-952-240-054-3
Löydä lisää kirjojaKirjallisuuden teemasivulta
Heavy metal. Raskaan musiikin pioneerit, jättiläiset ja kapinalliset on Daniel Bukszpanin kirjoittama, vuonna 2003 ilmestynyt hakuteos heavy metal -yhtyeistä. Kirjassa Bukszpan esittelee yli 200 heavy metal -yhtyettä, niiden vaiheita jäsenistönmuutoksineen sekä yhtyeiden diskografiat. Kirja on kuvitettu yhtye- ja albumikuvien lisäksi genrelle tyypillisillä patcheilla, laminaateilla ja flaijereilla. Kirjassa käytetty kieli on humoristista. Alkuperäispainoksen esipuheen on kirjoittanut Ronnie James Dio.
Suomenkielinen käännös julkaistiin vuonna 2010. Painokseen on sisällytetty osuus, joka käsittelee kotimaiselle raskaalle musiikille keskeisiä yhtyeitä. Suomennoksen esipuheen on kirjoittanut Marko Hietala.
Guru (albumi)

| Guru Mustat Enkelit |
| --- | --- | --- |

Studioalbumin tiedot
 Äänitetty : Headline Studio, Tampere
 Julkaistu: helmikuu 2007
 Tuottaja(t): Mustat Enkelit & Jani Viitanen
 Tyylilaji: suomirock
 Kesto: 41.54
 Levy-yhtiö: MMA
Mustien Enkeleiden muut julkaisut
|   | Guru 2007 | Voimakenttä 2008 |
Singlet albumilta Guru
 ”Ilmakitaransoittaja” Julkaistu: 2005  ”Ei aina voi voittaa” / ”Nyt olen vapaa” Julkaistu: 2006
Guru on suomalaisen Mustat Enkelit -yhtyeen esikoisalbumi, joka julkaistiin helmikuussa 2007.
Kappaleet

Hei kamoon – 3.37 (säv. Nieminen, san. Aaltonen, sov. Nieminen)
Guru – 5.14 (säv. Nieminen, san. Janne Piiroinen, sov. Nieminen & Piiroinen)
Puolustus hajoaa – 3.50 (säv. Nieminen, san. Piiroinen, sov. Nieminen & Piiroinen)
Ilmakitaransoittaja – 3.16 (säv. Nieminen, san. Mika Sundqvist, sov. Nieminen & Holm)
Ei aina voi voittaa – 3.06 (säv. san. ja sov. Piiroinen)
Viimeinen – 4.33 (säv. Nieminen, san. Aaltonen, sov. Nieminen)
Kova kone – 2.54 (säv. Nieminen, san. Aaltonen, sov. Nieminen & Holm)
Mun mun – 3.37 (säv. Nieminen, san. Aaltonen, sov. Nieminen & Holm)
Kalsarikännit – 3.07 (säv. san. ja sov. Piiroinen)
Joka pojan unelma – 4.15 (säv. Nieminen, san. Aaltonen & Piiroinen, sov. Nieminen, Holm & Piiroinen)
Vulkaanista tuhkaa – 3.50 (säv. Nieminen, san. Aaltonen, sov. Nieminen & Holm)
Tässä ja nyt – 2.35 (säv. Nieminen, san. Piiroinen, sov. Nieminen & Piiroinen)
Kokoonpano

| --- | --- |
 Yhtye JP Aaltonen – laulu  Jari Nieminen – kitara  Kimmo Tuomisto – koskettimet ja laulu  Jussi Toikkonen – basso ja laulu (albumin kaikki bassoraidat soitti Petri Kota-Aho)  Kari Holm – rummut ja laulu Vierailievat muusikot Pate Mustajärvi – laulu ("Puolustus hajoaa")  Costello Hautamäki – kitara ("Puolustus hajoaa") :  Tuotanto Jani Viitanen – tuottaja, äänittäjä, miksaaja  Jarno Alho – masteroija (Cosmic Studios)  Timppa Laine – kansikuva  Terhi Kemppinen – valokuvat  Jani Kemppinen – valokuvat  Eija Kaasalainen – valokuvat  Essi Tirkkonen – valokuvat  Markku Keskinen – valokuvat  Marja Aaltio – valokuvat  Antti Meriläinen – valokuvat
Aiheesta muualla

Guru discogs.com -sivustolla
Meir Just

Meir Just (7. heinäkuuta 1908 – 9. huhtikuuta 2010) oli alankomaalainen rabbi, joka toimi Amsterdamin päärabbina. Hän syntyi Vižnitsjassa ja oli hengellisenä johtajana Alankomaiden juutalaisyhteisölle 45 vuoden ajan. Hän kuoli 101-vuotiaana kotikaupungissaan Amsterdamissa, jolloin hänen ilmoitettiin tulevan haudatuksi Israeliin.
HMS Spitfire (1895)

| HMS Spitfire |
| --- | --- |

Aluksen vaiheet
Rakentaja:  Armstrong Mitchell and Company, Elswick
Kölinlasku:  4. kesäkuuta 1894
Laskettu vesille:  7. kesäkuuta 1895
Palveluskäyttöön:  marraskuu 1896
Loppuvaihe:  myyty romutettavaksi 1912
Tekniset tiedot
Uppouma:  320 t (standardi) 355 t (max)
Pituus:  62,26 m (kokonaispituus)
Leveys:  5,79 m
Syväys:  2,36 m
Koneteho:  4 500 ihp
Nopeus:  27 solmua (suunniteltu)
Aseistus
Aseistus:  1 x QF 12 naulan 12 cwt laivatykki 3 x QF 6 naulan Hotchkiss 2 x 18" torpedoputkea
HMS Spitfire oli Britannian kuninkaallisen laivaston vuonna 1896 palvelukseenotettu Swordfish-luokan torpedovenehävittäjä.
Valmistus

Alus tilattiin 8. joulukuuta 1893 Armstrong Mitchell and Companyltä Elswickistä osana vuosien 1893-1894 laivasto-ohjelmaa, jolloin sen valmistumisen takarajaksi määrättiin 31. maaliskuuta 1895. Köli laskettiin 4. kesäkuuta 1894 telakkanumerolla 618. Alus laskettiin vesille 7. kesäkuuta 1895 ja valmistui marraskuussa 1896.
Palvelus

Alus myytiin 10. huhtikuuta 1912 romutettavaksi Wardille Prestoniin.
Martti Luomanen

Martti Luomanen (5. maaliskuuta 1907 Karstula – 4. huhtikuuta 1989 Laukaa) oli suomalainen keskimatkojen juoksija. Hän edusti urallaan aluksi Karstulan Kivaa ja myöhemmin Jyväskylän Kisa-Tovereita.
Luomasen päämatka oli 1 500 metriä, jolla hän saavutti hopeaa vuoden 1930 Kalevan kisoissa ja pronssia seuraavana vuonna. 
SM-viesteissä Luomanen oli voittamassa seuralleen Jyväskylän Kisa-Toverit (JKT) kultaa vuonna 1931 4 x 1 500 metrillä. JKT:n joukkueessa Luomanen saavutti vuoden 1930 viesteissä 4 x 1500 metrin hopeaa ja vuonna 1933 niin 4 x 800 metrillä kuin 4 x 1 500 metrillä pronssia. Hänet valittiin kolmanneksi edustajaksi Harri Larvan ja Eino Purjeen kanssa Los Angelsin olympialaisten 1 500 metrille, jossa hän sijoittui yhdeksänneksi. Luomanen kuului seitsenhenkiseen suomalaisyleisurheilijoiden ryhmään, joka olympialaisten jälkeen kilpaili vielä Japanissa.
Ammatiltaan Martti Luomanen oli sähköasentaja. Hän osallistui kunnallispolitiikkaan ja toimi Laukaan kunnanvaltuustossa SDP:n valtutettuna.
Ennätykset

800 metriä: 1.58,8 (1932)
1 500 metriä: 3.56,4 (1932)
2 000 metriä: 5.27,2 (1931)
3 000 metriä: 8.44,5
HMS Spitfire (1912)

| HMS Spitfire |
| --- | --- |
 HMS Spitfire

Aluksen vaiheet
Rakentaja:  Swan Hunter and Wigham Richardson, Wallsend
Kölinlasku:  18. joulukuuta 1911
Laskettu vesille:  23. joulukuuta 1912
Palveluskäyttöön:  kesäkuu 1913
Loppuvaihe:  myyty romutettavaksi 9. toukokuuta 1921
Tekniset tiedot
Uppouma:  1 072 t 1 300 t (max)
Pituus:  81,5 m (kokonaispituus)
Leveys:  8,2 m
Syväys:  2,9 m
Koneteho:  24 500 shp
Nopeus:  29 solmua
Miehistöä:  73
Aseistus
Aseistus:  3 × BL 4 tuuman Mk VIII -tykkiä 2 × 21" (533 mm) torpedoputkea
HMS Spitfire oli Britannian kuninkaallisen laivaston Acasta-luokan hävittäjä.
Valmistus

Alus tilattiin vuosien 1911-1912 laivasto-ohjelmassa Swan Hunter and Wigham Richardsonilta Wallsendistä, missä köli laskettiin 18. joulukuuta 1911. Alus laskettiin vesille 23. joulukuuta 1912 ja valmistui kesäkuussa 1913.
Palvelus

Alus myytiin 9. toukokuuta 1921 romutettavaksi.
Mari Rosendahl

Mari Rosendahl on suomalainen tanssija-koreografi ja tanssinopettaja. Hän on opiskellut Suomen Kansallisoopperan balettikoulussa, ja on lisäksi suorittanut draamaopintoja Eino Salmelaisen koulussa ja osallistunut kursseille Suomessa ja muun muassa Lontoossa ja Barcelonassa. Hän on kuulunut Tanssiteatteri MD:hen sen perustamisesta lähtien vuonna 1997 ja on ollut perustamassa Tanssiteatteri Danscoa vuonna 1988.
Ura

Rosendahl on esiintynyt urallaan useissa tanssi-, teatteri-, ooppera- ja tv-tuotannoissa, joiden koreografeina ovat olleet muiden muassa Tommi Kitti, Jyrki Karttunen, Helena Franzén, Ari Numminen, Tero Saarinen, Jeanne Yasko, Alpo Aaltokoski, Susanna Leinonen ja Jenni Kivelä.
Hänen omia nykytanssikoreografioitaan on esitetty kansainvälisesti tanssi- ja teatterifestivaaleilla Saksassa, Virossa. Saksassa on esitetty koreografiat Pieni lelukauppa (2015), Klaffi (2013), 400 askelta (2015, 2012), Rafael (2010), Maitoo (2006).
Rosendahl on toteuttanut koreografioita useille eri teattereille, kuten Tampereen Teatterille, Seinäjoen kaupunginteatterille ja Teatteri 2000:lle, Tampereen Konservatoriolle ja Tampereen Musiikkiakatemialle, useille kesäteattereille sekä Tampereen Oopperan tuotantoihin. Hän on työskennellyt koreografina mm. Kari Heiskasen, Ilari Nummen, Jotaarkka Pennasen, Anna-Elina Lyytikäisen teatteriohjauksissa. Hänen muita koreografioitaan ovat muiden muassa Puccinin La Bohéme (Tampereen Ooppera 2019), Teatteri Taistelussa (Tampereen Teatteri 2018), Verdin Kohtalon Voima (Tampereen Ooppera 2016), Stravinskyn Hulttion tie (Tampereen Musiikkiakatemia 2013), Stravinskyn Sotilaan Tarina (Tampereen Musiikkiakatemia 2012) ja Rauta-aika (Pyynikin kesäteatteri 2011) sekä useita yhteistyökoreografioita, kuten Kummeli Revyy (Tampereen Teatteri 1997), Ronja Ryövärintytär (Pyynikin kesäteatteri 1996) ja Vanki (Tampereen Ooppera 1996).
Rosendahl on työskennellyt yhteistyössä muotoilija Stefan Lindforsin kanssa useassa eri yhteydessä. Hän on ollut mukana Muntra Musikanter-kuoron 140-vuotisjuhlakonsertin tuotannossa vuonna 2018. Secunda Prattica vuodelta 2016 on Rosendahlin, Stefan Lindforsin ja säveltäjä Jussi-Pekka Nuton monitaiteellinen nykytanssiteos viidelle tanssijalle. Hän esiintyi Stefan Lindforsin suunnittelemien bussikatosten avajaisissa Helsingissä 2012, Ismo Alangon ja Lindforsin Labrassa Helsingin Kulttuuripääkaupunkivuonna 2000 ja Lindforsin suunnitteleman Abaqus-tuolin lanseeraustilaidessa Kööpenhaminassa 1999.
Rosendahl on opettanut balettia ja nykytanssia eri tanssialan oppilaitoksissa niin tanssialan ammattiopiskelijoille kuin harrastajille.
Tuotanto > Koreografiat

400 askelta (19.3.2011)
Koiratarhan karkurit (24.1.2003)
La Camorra (13.4.2000)
Lootus (17.4.1999)
Maitoo (2005)
Pieni lelukauppa (2.5.2014)
Rafael (12.11.2008)
Secunda Prattica (2016)
Tuotanto > Tanssijana

3 sisarta ja ?! - eli leikin loppu (1998)
400 askelta (19.3.2011)
Aavevieraat (2019)
AlkuLoppu: osa 2 (2004)
Animus (1996)
Carmen ja ihmisten kaupunki (2002)
Hääkeikka (1998)
Häiriötekijä (1999)
Hälläväliä - eli mustanmakkaran kosto (2003)
Järjen päivät - Elintasomusikaali (3.12.2011)
Kippari K.: Oili (2001)
Koiratarhan karkurit: Sekarotuinen Väinö (2003)
Kolme Pientä Porsasta: Puntus (1999)
La Camorra (2000)
Lasiyö (1999)
Lemminkäinen (Roininen): Saaren Impi (2007)
Lomalla (2003)
Loopit (2017)
Making of (22.10.2011)
Myrsky - Storm (28.2.2015)
Naisen tuoksu (7.3.1997)
Paprika (2001)
Pekka ja susi (Vilonen) (1994)
Pieniä asioita hiljaisuudessa (2003)
Pieniä pääosia (2006)
Piirretty huone (2005)
Rockaby (Rosendahl) (2004)
Ronja Ryövärintytär (Kumpuniemi) (11.10.2012)
Satakieli (Vilonen): mekaaninen satakieli (1997)
Sattuman lävistämät (1999)
Sky Walker eli Taivaallakävelijä (2013)
Triumfi (21.11.2013)
Tuuli jonkin verran (2001)
Viritetty (2009)
Meir Kessler

| Meir Kessler |
| --- | --- |

Henkilötiedot
Syntynyt: 17. helmikuuta 1961 (ikä 63) Bnei Brak
Meir Kessler (hepr. ‏מאיר קסלר‎; s. 17. helmikuuta 1961 Bnei Brak) on israelilainen juutalainen rabbi kesäkuusta 1996 lähtien.
HMS Spiteful (1899)

| HMS Spiteful |
| --- | --- |


Aluksen vaiheet
Rakentaja:  Palmers Shipbuilding and Iron Company, Jarrow
Kölinlasku:  12. tammikuuta 1898
Laskettu vesille:  11. tammikuuta 1899
Palveluskäyttöön:  helmikuu 1900
Loppuvaihe:  myyty romutettavaksi 14. syyskuuta 1920
Tekniset tiedot
Uppouma:  400 t (standardi) 450 t (max)
Pituus:  66,90 m (kokonaispituus)
Leveys:  6,32 m
Syväys:  2,77 m
Koneteho:  6 200 ihp
Nopeus:  30 solmua (suunniteltu)
Miehistöä:  63
Aseistus
Aseistus:  1 × QF 12 naulan 12 cwt laivatykki 3 × QF 6 naulan Hotchkiss -tykkiä 2 × 18" torpedoputkea
HMS Spiteful oli Britannian kuninkaallisen laivaston Spiteful-luokan torpedovenehävittäjä.
Valmistus

Köli laskettiin 12. tammikuuta 1898 Palmers Shipbuilding and Iron Companyn telakalla Jarrowissa telakkanumerolla 734. Alus laskettiin vesille 11. tammikuuta 1899 ja valmistui helmikuussa 1900.
Palvelus

Spiteful palveli koko uransa Britteinsaarilla. Alus myytiin 14. syyskuuta 1920 romutettavaksi Hayesille Portlandiin.
HMS Splendid (S106)

| HMS Splendid |
| --- | --- |


Aluksen vaiheet
Rakentaja:  VSEL, Barrow-in-Furness
Kölinlasku:  23. marraskuuta 1977
Laskettu vesille:  5. lokakuuta 1979
Palveluskäyttöön:  21. maaliskuuta 1981
Poistui palveluskäytöstä:  2004
Tekniset tiedot
Uppouma:  4 400 t (pinnalla) 4 900 t (sukelluksissa)
Pituus:  82,9 m
Leveys:  9,8 m
Syväys:  8,2 m
Koneteho:  15 000 shp
Nopeus:  20 solmua (pinnalla) 30 solmua (sukelluksissa)
Miehistöä:  13 upseeria ja 103 miehistönjäsentä
Aseistus
Aseistus:  5 × 21" (533 mm) torpedoputkea
HMS Splendid (viirinumero S106) oli Britannian kuninkaallisen laivaston Swiftsure-luokan sukellusvene.
Valmistus

Alus tilattiin toukokuussa 1976 Vickers Shipbuilding Groupsilta (nykyisin osa BAE Systems Submarine Solutionsia), missä köli laskettiin 23. marraskuuta 1977. Se laskettiin vesille 5. lokakuuta 1979 kumminaan amiraali James Eberlen puoliso Ann Eberle ja otettiin palvelukseen 21. maaliskuuta 1981 ensimmäisenä päällikkönään R. C. Lane-Nott.